Languriidae

Cryptophilinae
 Languriinae
 Toramiinae
 Xenoscelinae

Languriidae er en familie av biller som ser ut til å være kjent fra alle verdensdeler. De fleste artene lever i tropene. De typisk utseende languriidene er lange, smale og flate, men det finnes også noen undergrupper som er kortere og bredere og ligner sterkt på visse fuktbiller (Cryptophagidae). Languriidenes larver utvikler seg gjerne inne i stenglene på ulike slags urter, og den lange og smale kroppsformen kan være en tilpasning til dette miljøet. Én art er kjent fra Sverige og Finland, men ikke fra Norge.

Utseende 
Små til middelsstore (1,5 – 10 mm) biller, noe flate, ovale til lange og smale. Underfamilien Toramiinae er små og ganske kort ovale, og ligner sterkt på fuktbiller (Cryptophagidae). Xenoscelinae og særlig Languriinae er lange og smale biller, mer eller mindre parallellsidige. På farge er de ofte svarte med røde flekker eller tegninger, oversiden er oftest blank og ikke påfallende hårete. Hodet er nesten like bredt som brystskjoldet, med små, runde, utstående fasettøyne. Antennene er omtrent så lange som hodet og brystskjoldet til sammen, 11-leddete og ender i en tre til fem-leddet kølle. Brystskjoldet er mer eller mindre firkantet sett ovenfra, omtrent så langt som bredt, og tydelig punktert. Dekkvingene er lange og smale, parallellsidige og blanke, med tydelige punktrekker. Beina er temmelig lange, føttene er fem-leddete, og et eller flere av fotleddene er gjerne tolappede. Zavaljus brunneus, som forekommer i Norden, er en liten, rødbrun art som ligner en slank fuktbille.

Levevis 
Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.

Systematisk inndeling 

Underfamiliene som her er plassert i Languriidae blir ofte plassert i Erotylidae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Languriidae
 Underfamilien Languriinae
 Stammen Hapalipini
 Slekten Bolerus Grouvelle, 1919
 Slekten Hapalips Reitter, 1877
 Slekten Truquiella Champion, 1913
 Stammen Languriini
 Slekten Acropteroxys Gorham, 1887
 Slekten Amyduvea Zia, 1934
 Slekten Anadastus Gorham, 1887
 Slekten Anisoderomorpha Arrow, 1925
 Slekten Anomalolanguria Villiers, 1943
 Slekten Apterodastus Arrow, 1925
 Slekten Basulanguria Sengupta & Mukherjee, 1977
 Slekten Brasilanguria Martins & Pereira, 1965
 Slekten Caenolanguria Gorham, 1887
 Slekten Callilanguria Crotch, 1876
 Slekten Camptocarpus
 Slekten Celolanguria Arrow, 1925
 Slekten Chromauges Gorham, 1887
 Slekten Cladoxena Motschulsky, 1866
 Slekten Clerolanguria Villiers, 1943
 Slekten Compsolanguria Fowler, 1886
 Slekten Congodastus Villiers, 1961
 Slekten Crotchia Fowler, 1886
 Slekten Dasydactylus Gorham, 1887
 Slekten Doubledaya White, 1850
 Slekten Ectrapezidera Fowler, 1908
 Slekten Epilanguria Fowler, 1908
 Slekten Fatua Dejean, 1836
 Slekten Ganluria Heller, 1918
 Slekten Goniolanguria Crotch, 1875
 Slekten Idiolanguria Arrow, 1925
 Slekten Ischnolanguria Kraatz, 1900
 Slekten Labidolanguria Fowler, 1908
 Slekten Languria Latreille, 1802
 Slekten Languriomorpha Motschulsky
 Slekten Languriophasma Arrow, 1925
 Slekten Langurites Motschulsky, 1860
 Slekten Ligurana Chûjô, 1974
 Slekten Malleolanguria Martins & Pereira, 1965
 Slekten Megalanguria Arrow, 1925
 Slekten Meristobelus Gorham, 1887
 Slekten Microlanguria Lewis, 1884
 Slekten Neanadastus Zia, 1959
 Slekten Neocladoxena Maeda, 1974
 Slekten Neoloberolus Leschen, 2003
 Slekten Nomotus
 Slekten Ortholanguria Crotch, 1875
 Slekten Oxylanguria Crotch, 1875
 Slekten Pachylanguria Crotch, 1875
 Slekten Paederolanguria Mader, 1939
 Slekten Paracladoxena Fowler, 1886
 Slekten Paulianus Villiers, 1943
 Slekten Penolanguria Kolbe, 1897
 Slekten Pentelanguria Crotch, 1876
 Slekten Promecolanguria Fowler, 1885
 Slekten Slipinskiella Leschen & Wegrzynowicz, 1998
 Slekten Stenolanguria Fowler, 1885
 Slekten Teretilanguria Crotch, 1875
 Slekten Tetraphala Sturm, 1843
 Slekten Tomolanguria Huang, 2020
 Slekten Trapezidera Motschulsky, 1860
 Slekten Trapezidistes Fowler, 1887
 Stammen Thallisellini
 Slekten Acryptophagus Grouvelle, 1919
 Slekten Platoberus Sharp, 1900
 Slekten Pseudhapalips Champion, 1913
 Slekten Thallisella Crotch, 1876
 Underfamilien Toraminae
 Slekten Atomarops Reitter, 1889
 Slekten Loberoschema Reitter, 1896
 Slekten Stengita
 Slekten Toramus Grouvelle, 1916
 Underfamilien Xenoscelinae
 Slekten Arrowcryptus Leschen & Wegrzynowicz, 2008
 Slekten Loberonotha Sengupta & Crowson, 1969
 Slekten Macrophagus
 Slekten Othniocryptus Sharp, 1900
 Slekten Protoloberus Leschen, 2003
 Slekten Xenocryptus Arrow, 1929
 Slekten Xenoscelis Wollaston, 1864
 Slekten Zavaljus Reitter, 1880
 Zavaljus brunneus (Gyllenhal, 1808)  – kjent fra Sverige og Finland

Eksterne lenker 
Languria mozandi (nordamerikansk art), fra bugguide.net: . Languriomorpha lewisi (fra Atlas of the family Languriidae of Russia): 
 

Biller
Dyr formelt beskrevet av George Robert Crotch
Kjukebiller